РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број 06-2/96-15

1. април 2015. године

Б е о г р а д

З А П И С Н И К

ДВАДЕСЕТОСМЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ

НАРОДНЕ СКУПШТИНЕ РЕПУБЛИКЕ СРБИЈЕ

ПЕТАК, 27. ФЕБРУАР 2015. ГОДИНЕ

Седница је почела у 10.00 часова.

Седницом је председавао Александар Сенић, председник Одбора. Седници су присуствовали чланови Oдбора: Нинослав Гирић, Љубиша Стојмировић, Весна Марковић, Катарина Шушњар, Ирена Алексић, Гордана Чомић, Бранко Ружић, Ласло Варга и Иван Бауер и заменици чланова Владимир Орлић, Ненад Николић, Драган Половина, Мирјана Андрић и Вера Пауновић. Седници нису присуствовали чланови Одбора Драган Шормаз, Наташа Вучковић и Бојан Костреш.

Седници су присуствовали и Нада Лукачевић и Гордана Петковић, из Министарства пољопривреде и заштите животне средине.

На предлог председника Одбора једногласно је усвојен следећи

**Д н е в н и р е д**

1. Предлог закона о изменама и допунама Закона о интегрисаном спречавању и контроли загађивања животне средине, који је поднела Влада (број 501-236/15 од 2. фебруара 2015. године), у начелу,
2. Позив Одбора за европска питања и контролу европских фондова Народног собрања Републике Бугарске Одбору за европске интеграције да посети Народно собрање Републике Бугарске.

Пре преласка на дневни ред усвојени су записници са 24, 25, 26. и 27. седнице Одбора.

**Тачка 1.**

Председник Одбора отворио је прву тачку Дневног реда - Предлог закона о изменама и допунама Закона о интегрисаном спречавању и контроли загађивања животне средине и дао реч представанику предлагача Г. Петковић, која је навела да ова измена закона прописује услове који обезбеђују бољу имплементацију самог закона. Предлог закона је усклађен са Директивом 2008/1 о интегрисаном спречавању и контроли загађивања. Конкретним изменама обезбеђују се улови за рад нових постројења за које је потребно издавање дозволе након пробног рада под условима који су прописани предложеним изменама и допунама. Предвиђена је и измена која се односи на динамику усклађивања рада постојећих постројења са захтевима прописаним овим законом до 31. децембра 2020. године.

У даљој дискусији Г. Чомић је питала шта ће се десити ако предузећа не ускладе рад са захтевима прописаним законом и зашто је потребно 240 дана након пробног рада за коначно издавање интегрисане дозволе, као и шта ће се десити ако издавалац не изда дозволу ни после тог рока. Н. Лукачевић је одговорила да се ове измене односе искључиво на нова постројења, која прво морају да имају пробни рад, а након тога морају да прекину рад док не добију интегрисану дозволу. Ово је предвиђено из разлога што тек после пробног рада постројења може да се одреди да ли та постројења испуњавају законом предвиђене услове. Уколико се покаже да нису испуњени законом предвиђени услови, постројење не може добити дозволу. 240 дана је најдужи рок за издавање дозволе, а постројења која не добију дозволу у овом року неће моћи да наставе рад.

Како се више нико није јавио за реч, председник Одбора је ставио Предлог закона о изменама и допунама Закона о интегрисаном спречавању и контроли загађивања животне средине, у начелу, на гласање. Предлог закона је усвојен већином гласова.

**Тачка 2.**

Председник Одбора отворио је другу тачку Дневног реда - Позив Одбора за европска питања и контролу европских фондова Народног собрања Републике Бугарске Одбору за европске интеграције да посети Народно собрање Републике Бугарске и инфоримисао чланове Одбора да је у позиву наведено да су позвани председник Одбора и три члана Одбора. Након консултација са члановима Одбора предложио је да у делегацији учествују: Александар Сенић, шеф делегације, Љубиша Стојмировић, Весна Марковић и Бранко Ружић.

Поштосе нико није јавио за реч, председник Одбора је ставио Предлог да у делегацији учествују: Александар Сенић, шеф делегације, Љубиша Стојмировић, Весна Марковић и Бранко Ружић., на гласање. Предлог је усвојен једногласно.

На седници Одбора вођен је тонски запис.

Седница је завршена у 10.15 часова.

СЕКРЕТАР ОДБОРА ПРЕДСЕДНИК ОДБОРА

Александар Ђорђевић Александар Сенић